CELEX: 32022R0538
Language: lv
Date: 2022-04-04 00:00:00
Title: Komisijas Īstenošanas regula (ES) 2022/538 (2022. gada 4. aprīlis), ar ko atjauno atļauju nātrija benzoātu lietot par barības piedevu atšķirtiem sivēniem, kā arī par jauno atļauju attiecībā uz atšķirtiem citu Suidae sivēniem un ar ko atceļ Īstenošanas regulu (ES) Nr. 496/2011 (atļaujas turētājs: Taminco Finland Oy) (Dokuments attiecas uz EEZ)

5.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 106/9
               
            
         KOMISIJAS ĪSTENOŠANAS REGULA (ES) 2022/538
         (2022. gada 4. aprīlis),
         ar ko atjauno atļauju nātrija benzoātu lietot par barības piedevu atšķirtiem sivēniem, kā arī par jauno atļauju attiecībā uz atšķirtiem citu Suidae sivēniem un ar ko atceļ Īstenošanas regulu (ES) Nr. 496/2011 (atļaujas turētājs: Taminco Finland Oy)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Atļauja nātrija benzoātu 10 gadus izmantot par barības piedevu atšķirtiem sivēniem tika piešķirta ar Komisijas Īstenošanas regulu (ES) Nr. 496/2011 (2).
                  
               
                     (3)
                  
                  
                     Atļaujas turētājs saskaņā ar Regulas (EK) Nr. 1831/2003 14. panta 1. punktu, saistībā ar tās 7. pantu, ir iesniedzis pieteikumu uz to, lai atjaunotu nātrija benzoāta atļauju attiecībā uz atšķirtiem sivēniem, un uz jaunu lietojumu attiecībā uz citiem Suidae sivēniem; šo piedevu lūgts klasificēt piedevu kategorijā “zootehniskās piedevas” un funkcionālajā grupā “citas zootehniskās piedevas”. Minētajam pieteikumam ir pievienotas minētās regulas 7. panta 3. punktā un 14. panta 2. punktā prasītās ziņas un dokumenti.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2021. gada 29. septembra (3) atzinumā secināja, ka, ievērojot ierosinātos izmantošanas nosacījumus, nātrija benzoāts kaitīgi neietekmē ne atšķirtu sivēnu veselību, ne patērētāju drošību, ne vidi. Šo secinājumu var attiecināt arī uz citiem nepieaugušiem Suidae dzimtas dzīvniekiem. Iestāde secināja, ka šī barības piedeva būtu jāuzskata par ādas sensibilizatoru un ka barības piedevas pulverveida preparāta ieelpošana rada risku. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Turklāt Iestāde, balstoties uz iepriekš novērtētiem datiem par iedarbīgumu, secināja, ka atšķirtos sivēnos piedeva var būt iedarbīga. Secinājumu par atšķirtos sivēnos panākto iedarbīgumu var attiecināt arī uz citiem nepieaugušiem Suidae dzīvniekiem, kas atrodas atbilstošā fizioloģiskās attīstības stadijā. Iestāde neuzskata, ka būtu vajadzība noteikt īpašas prasības attiecībā uz pēctirgus uzraudzību. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     Nātrija benzoāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minētās piedevas atļauja būtu jāatjauno attiecībā uz atšķirtiem sivēniem, un citu Suidae sivēniem, kas atrodas atbilstošā fizioloģiskās attīstības stadijā, šo barības piedevu būtu jāatļauj lietot tā, kā specificēts šīs regulas pielikumā.
                  
               
                     (6)
                  
                  
                     Ņemot vērā to, ka atļauja nātrija benzoātu izmantot par barības piedevu saskaņā ar šīs regulas pielikumā paredzētajiem nosacījumiem tiek atjaunota, Īstenošanas regula (ES) Nr. 496/2011 būtu jāatceļ.
                  
               
                     (7)
                  
                  
                     Drošuma apsvērumi neliek attiecīgās vielas atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas atjaunošanas izrietošo jauno prasību izpildei.
                  
               
                     (8)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto vielu, kas ietilpst barības piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot par dzīvnieku barības piedevu un tās atļauja ir atjaunota atbilstoši pielikuma nosacījumiem.
         
         
            2. pants
            Īstenošanas regulu (ES) Nr. 496/2011 atceļ.
         
         
            3. pants
            
               1.   1. pantā minēto vielu un to saturošus premiksus, kuri ražoti un marķēti pirms 2022. gada 25. oktobra saskaņā ar noteikumiem, kas bija piemērojami pirms 2022. gada 25. aprīļa, arī turpmāk drīkst laist tirgū un izmantot, līdz beidzas esošie krājumi.
            
            
               2.   Tādu 1. punktā minēto vielu saturošas barības sastāvdaļas un barības maisījumus, kuri ražoti un marķēti pirms 2023. gada 25. aprīļa saskaņā ar noteikumiem, kas bija piemērojami pirms 2022. gada 25. aprīļa, arī turpmāk drīkst laist tirgū un izmantot, līdz beidzas esošie krājumi.
            
         
         
            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 4. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Īstenošanas regula (ES) Nr. 496/2011 (2011. gada 20. maijs) par atļauju lietot nātrija benzoātu kā barības piedevu atšķirtiem sivēniem (OV L 134, 21.5.2011., 9. lpp.).
         
            (3)  EFSA Journal 2021, 19(11):6899.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        mg aktīvās vielas uz kg kompleksās barības ar mitruma saturu 12 %
                     
                  
                        
                           Kategorija: zootehniskās piedevas Funkcionālā grupa: citas zootehniskās piedevas (uzlabo zootehniskos parametrus)
                        
                     
                  
                        4d5
                     
                     
                        Taminco Finland Oy
                     
                     
                        Nātrija benzoāts
                     
                     
                        
                           Piedevas sastāvs
                        
                        Granulveida vai pulverveida preparāts, kas satur vismaz 99 % nātrija benzoāta
                     
                     
                        Atšķirti visu Suidae dzimtas dzīvnieku sivēni
                     
                     
                        -
                     
                     
                         
                     
                     
                        4 000 
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.
                                 
                              
                                    2.
                                 
                                 
                                    Piedevu nedrīkst lietot kopā ar citiem benzoskābes vai benzoātu avotiem.
                                 
                              
                                    3.
                                 
                                 
                                    Ieteicamā minimālā deva: 4 000  mg uz kg kompleksās barības ar mitruma saturu 12 %.
                                 
                              
                                    4.
                                 
                                 
                                    Lietošanas norādījumos norāda: “Nātrija benzoātu saturošu papildbarību nevienas Suidae dzimtas sivēniem neizbaro kā tādu. Nātrija benzoātu saturošu papildbarību rūpīgi sajauc ar pārējiem dienas devas savienojumiem.”
                                 
                              
                                    5.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi piedevas un premiksu lietotājiem jāveic, lai novērstu potenciālos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. acu, ādas un elpceļu aizsarglīdzekļus.
                                 
                              
                     
                        2032. gada 25. aprīlis
                     
                  
                        
                           Aktīvās vielas raksturojums
                        
                        Nātrija benzoāts
                        Ķīmiskā formula: C7H5O2 Na
                        
                           CAS numurs: 532-32-1
                     
                  
                        
                           Analītiskā metode
                            (1)
                        
                        Nātrija benzoāta noteikšanai (izteikts kā kopējā benzoskābe) barības piedevā, premiksos, barības maisījumā un barības sastāvdaļās:
                        
                                    —
                                 
                                 
                                    augstas izšķirtspējas šķidrumhromatogrāfija kombinācijā ar ultravioleto staru detektoru (HPLC-UV) (EN 17298)
                                 
                              Kopējā nātrija noteikšanai barības piedevā:
                        
                                    —
                                 
                                 
                                    atomabsorbcijas spektrometrija (AAS) – EN ISO 6869 vai
                                 
                              
                                    —
                                 
                                 
                                    induktīvi saistītas plazmas-atomemisijas spektrometrija (ICP-AES) (EN 15510)
                                 
                              
                  
               (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.